CELEX: 52000PC0522
Language: el
Date: 2000-09-06
Title: Πρόταση κανονισμού του Συμβουλίου για την τροποποίηση του κανονισμού (ΕΟΚ) αριθ. 1907/90 σχετικά με ορισμένες προδιαγραφές εμπορίας για τα αυγά (υποβληθείσα από την Επιτροπή)

ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ
                                 Βρυξέλλες, 06.09.2000
                                 COM(2000) 522 τελικό
                        Πρόταση
         ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ
για την τροποποίηση του κανονισµού (ΕΟΚ) αριθ. 1907/90
σχετικά µε ορισµένες προδιαγραφές εµπορίας για τα αυγά
             (υποβληθείσα από την Επιτροπή)
 ---pagebreak---                               ΑΙΤΙΟΛΟΓΙΚΗ ΕΚΘΕΣΗ
Στην ανακοίνωσή της προς το Συµβούλιο επί της προστασίας των ωοπαραγωγών ορνίθων η
Επιτροπή δεσµεύθηκε να προτείνει να αναγράφεται υποχρεωτικά στην ετικέτα των αυγών ο
τρόπος εκτροφής.
Κατά την ίδια έννοια, κατά την έγκριση της οδηγίας 1999/74/ΕΚ το Συµβούλιο ζήτησε από
την Επιτροπή να του υποβάλει «πριν από την 1η Ιανουαρίου 2002, πρόταση ώστε να
προσαρµοστούν οι προδιαγραφές εµπορίας που εφαρµόζονται στα αυγά που προβλέπονται
από τον κανονισµό (ΕΟΚ) αριθ. 1907/90 του Συµβουλίου στις νέες διατάξεις που έχουν
καθοριστεί από την οδηγία αυτή, λαµβάνοντας κυρίως υπόψη τη δυνατότητα να καθιερωθεί
υποχρεωτική τοποθέτηση ετικέτας.
Η παρούσα πρόταση ανταποκρίνεται σε αυτή την αίτηση.
Η πρώτη τροποποίηση που προτάθηκε στον κανονισµό (ΕΟΚ) αριθ. 1907/90 αφορά την
υποχρέωση να αναγράφεται ο τρόπος εκτροφής επί των αυγών και επί της συσκευασίας
προκειµένου να διασφαλιστεί η ελεύθερη επιλογή του καταναλωτού µεταξύ των διαφόρων
κατηγοριών αυγών ανάλογα µε τον τρόπο εκτροφής. Η υποχρέωση αυτή εφαρµόζεται σ’όλα
τα αυγά που διατίθενται στο εµπόριο στην Ευρωπαϊκή Ένωση συµπεριλαµβανοµένων
εκείνων που προέρχονται από τρίτες χώρες για τις οποίες ωστόσο υπάρχουν εναλλακτικές
λύσεις.
Με την ευκαιρία αυτή, προτάθηκε δεύτερη τροποποίηση που αποσκοπεί σε απλούστευση των
προδιαγραφών µε συγχώνευση των κατηγοριών Β (αυγά δεύτερης ποιότητας ή διατηρηµένα
αυγά) και Γ (υποβαθµισµένα αυγά και προοριζόµενα για τη βιοµηχανία) σε µια νέα
κατηγορία Β αυγών που προορίζονται για τη βιοµηχανία. Πράγµατι, τα αυγά της σηµερινής
κατηγορίας Β αντιπροσωπεύουν µικρής σηµασίας εµπόριο στο σύνολο της Ευρωπαϊκής
Ένωσης και η µεγάλη πλειοψηφία του κυκλώµατος επιθυµεί να τροφοδοτήσει τους
καταναλωτές αποκλειστικά µε αυγά πρώτης ποιότητας.
Η παρούσα πρόταση δεν έχει καµία επίπτωση στον προϋπολογισµό της Κοινότητας.
                                           2
 ---pagebreak---                                                Πρόταση
                           ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ
                για την τροποποίηση του κανονισµού (ΕΟΚ) αριθ. 1907/90
                 σχετικά µε ορισµένες προδιαγραφές εµπορίας για τα αυγά
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισµό (ΕΟΚ) αριθ. 2771/75 του Συµβουλίου της 29ης Οκτωβρίου 1975 περί κοινής
οργανώσεως αγοράς στον τοµέα των αυγών1, και ιδίως το άρθρο 2 παράγραφος 2,
την πρόταση της Επιτροπής2,
Εκτιµώντας τα εξής:
(1)    Ο κανονισµός (ΕΟΚ) αριθ. 1907/903 καθορίζει ορισµένες προδιαγραφές εµπορίας για
       τα αυγά.
(2)    Ο τρόπος εκτροφής των ορνίθων είναι βασικός παράγων για τους καταναλωτές όταν
       αγοράζουν αυγά. Η Επιτροπή δεσµεύθηκε να προτείνει τροποποίηση των
       προδιαγραφών εµπορίας και να είναι υποχρεωτική η αναγραφή του τρόπου εκτροφής
       επί των αυγών και επί των συσκευασιών προκειµένου να µην υπάρχει κίνδυνος να
       παραπλανηθεί ο καταναλωτής. Για τον σκοπό αυτό, το µόνο µέσο να διασφαλιστεί ότι
       ο καταναλωτής µπορεί να επιλέξει µεταξύ των διαφόρων κατηγοριών αυγών έχοντας
       πλήρη γνώση του τρόπου εκτροφής είναι να υπάρχουν στην ετικέτα σαφείς και όχι
       αµφιλεγόµενες ενδείξεις. Η υποχρεωτική αναγραφή των καταλλήλων ενδείξεων
       ανταποκρίνεται στις επιθυµίες που εκφράστηκαν από τους καταναλωτές και τις
       οργανώσεις τους.
(3)    Η υποχρέωση αυτή πρέπει να εφαρµοστεί σ’όλα τα αυγά που πωλούνται στην
       Ευρωπαϊκή Κοινότητα και αγοράζονται από τους καταναλωτές εκτός των τόπων
       παραγωγής, ανεξαρτήτως εάν παράγονται στην Ευρωπαϊκή Ένωση ή αν προέρχονται
       από τρίτες χώρες. Ωστόσο, στην περίπτωση αυγών που παράγονται σε τρίτες χώρες η
       ένδειξη του τρόπου εκτροφής µπορεί να αντικατασταθεί µε την ένδειξη «µη
       καθορισµένος τρόπος εκτροφής» ή µε την ένδειξη της καταγωγής, όταν οι διαδικασίες
       παραγωγής στις τρίτες χώρες δεν παρέχουν ικανοποιητική ασφάλεια της ισοδυναµίας
       µε τους τεχνικούς κανονισµούς και τις προδιαγραφές που εφαρµόζονται στις
1      ΕΕ αριθ. L 282 της 1.11.1975, σ. 49. Κανονισµός όπως τροποποιήθηκε τελευταία από τον κανονισµό
       (ΕΟΚ) αριθ. 1516/96 (ΕΕ αριθ. L 189 της 30.7.1996, σ. 99).
2      ΕΕ C
3      ΕΕ αριθ. L 173 της 6.7.1990, σ. 5. Κανονισµός όπως τροποποιήθηκε τελευταία από τον κανονισµό
       (ΕΟΚ) αριθ. 818/96 (ΕΕ αριθ. L 111 της 4.5.1996, σ. 1).
                                                   3
 ---pagebreak---        κοινοτικές διαδικασίες, πράγµα που διασφαλίζει ότι τα αυγά αυτά µπορούν να
       διακριθούν από εκείνα που σηµαίνονται σύµφωνα µε τρόπους παραγωγής και καθιστά
       πρακτικά αδύνατη τη µεταγενέστερη σήµανση των αυγών αυτών µε ενδείξεις που
       µπορούν να προκαλέσουν σύγχυση.
(4)    Τα αυγά της δεύτερης ποιότητας ή τα διατηρηµένα αυγά, που ταξινοµούνται στην
       κατηγορία Β, αντιπροσωπεύουν πολύ µικρής σηµασίας µέρος της αγοράς της
       Ευρωπαϊκής Κοινότητας. Η πλειοψηφία του κυκλώµατος επιθυµεί να εφοδιάσει τους
       καταναλωτές µε αυγά πρώτης ποιότητας της κατηγορίας Α. Πρέπει συνεπώς να
       απλουστευτεί η ταξινόµηση των αυγών και να συγχωνευθούν οι υφιστάµενες σήµερα
       κατηγορίες Β και Γ (αυγά προοριζόµενα για τη βιοµηχανία) σε µια νέα κατηγορία Β
       και να προβλεφθεί η αποκλειστική πώληση των αυγών αυτών για τη µεταποίηση.
ΕΞΕ∆ΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
                                         Άρθρο 1
Ο κανονισµός (ΕΟΚ) αριθ. 1907/90 τροποποιείται ως εξής:
1)      Στο άρθρο 6 παράγραφος 1, η τρίτη υποπερίπτωση διαγράφεται και η δεύτερη
        υποπερίπτωση συµπληρώνεται από το εξής κείµενο:
        “-    κατηγορία Β ή "αυγά δευτέρας ποιότητας ή υποβαθµισµένα προοριζόµενα για
              τις αναγνωρισµένες βιοµηχανίες εδώδιµων προϊόντων σύµφωνα µε την οδηγία
              89/437/ΕΟΚ και για τις βιοµηχανίες µη εδώδιµων προϊόντων".”
2)      Το άρθρο 7 αντικαθίσταται από το εξής κείµενο:
                                        «Άρθρο 7
    1.  α)    Τα αυγά της κατηγορίας Α φέρουν διακριτική σήµανση στην οποία αναφέρεται
              ο τρόπος εκτροφής ή ένας κωδικός που περιγράφει το διακριτικό αριθµό του
              παραγωγού και επιτρέπει να εξακριβωθεί και ο τρόπος εκτροφής.
        β)    Η Επιτροπή θα προβεί σε αξιολόγηση των υφισταµένων µεθόδων σήµανσης
              στις τρίτες χώρες εξαγωγής. Όταν η Επιτροπή θεωρήσει ότι οι εφαρµοζόµενες
              διαδικασίες παρέχουν ικανοποιητική ασφάλεια ισοδυναµίας µε τους τεχνικούς
              κανόνες και τις ισχύουσες κοινοτικές προδιαγραφές, τα εισαγόµενα αυγά από
              τις εν λόγω χώρες µπορούν να φέρουν τις σηµάνσεις ή τους διακριτικούς
              κωδικούς που αναφέρονται στο σηµείο α). Εάν, αντιθέτως δεν υπάρξει η
              περίπτωση αυτή, τα εισαγόµενα αυγά θα φέρουν την εξής σήµανση: «µη
              καθορισµένος τρόπος εκτροφής», «καταγωγή µη κοινοτική», ή χώρα
              καταγωγής.
        γ)    Η Επιτροπή θα διαπραγµατευθεί, ενδεχοµένως, µε αυτές τις τρίτες χώρες
              προκειµένου να εξευρεθούν τα κατάλληλα µέσα για να µπορέσουν να δώσουν
              εγγύηση τηρήσεως των προδιαγραφών σηµάνσεως ισοδύναµες προς τις
              κοινοτικές διαδικασίες.
        δ)    Η χρήση των ενδείξεων αυτών εξαρτάται από την τήρηση των όρων που θα
              καθοριστούν σύµφωνα µε τη διαδικασία που προβλέπεται στο άρθρο 17 του
              κανονισµού (ΕΟΚ) αριθ. 2771/75.
                                            4
 ---pagebreak---    2. Στα αυγά της κατηγορίας Α είναι δυνατό να υπάρχει µία ή περισσότερες από τις
      ακόλουθες ενδείξεις:
      α)   η ηµεροµηνία ελάχιστης διατηρησιµότητας·
      β)   µία ή περισσότερες άλλες ηµεροµηνίες, ώστε να παρέχονται συµπληρωµατικές
           πληροφορίες στον καταναλωτή·
      γ)   η κατηγορία ποιότητας·
      δ)   η κατηγορία βάρους·
      ε)   ο αριθµός του κέντρου συσκευασίας·
      στ) το όνοµα ή η εταιρική επωνυµία του κέντρου συσκευασίας·
      ζ)   η εµπορική επωνυµία ή το εµπορικό σήµα·
      η)   η ένδειξη της προέλευσης των αυγών·
      θ)   ο κωδικός εξακρίβωσης της µονάδας του παραγωγού.
      Οι ενδείξεις που προβλέπονται στα στοιχεία στ) και ζ) χρησιµοποιούνται µόνο
      σύµφωνα µε τους σχετικούς όρους που προβλέπονται στο άρθρο 10 παράγραφος 1
      στοιχείο α).
      Οι ενδείξεις που προβλέπονται στα στοιχεία β) και η) χρησιµοποιούνται µόνο
      σύµφωνα µε τους όρους που προβλέπονται στο άρθρο 10 παράγραφος 3.»
3)    Το άρθρο 8 αντικαθίσταται από το εξής:
                                      «Άρθρο 8
      1.   Τα αυγά της κατηγορίας Β, εκτός από τα ραγισµένα αυγά, φέρουν διακριτικό
           σήµα ενδεικτικό της κατηγορίας ποιότητας. Μπορούν επίσης να φέρουν µία ή
           περισσότερες από τις ενδείξεις που αναφέρονται στο άρθρο 7.
      2.   Τα αυγά της κατηγορίας Α τα οποία δεν ανταποκρίνονται πλέον στα
           χαρακτηριστικά που ορίζονται για τη κατηγορία αυτή, υποβαθµίζονται στην
           κατηγορία Β.
           Στην περίπτωση αυτή, τα αυγά φέρουν διακριτικό σήµα σύµφωνα µε την
           παράγραφο 1. Οι ενδείξεις που έχουν ενδεχοµένως χρησιµοποιηθεί, σύµφωνα
           µε το άρθρο 7 ή µε την παράγραφο 1 του παρόντος άρθρου, µπορούν να
           διατηρηθούν, εκτός από την ένδειξη που αφορά την κατηγορία βάρους η
           οποία, εφόσον χρειάζεται, τροποποιείται.
      3.   Ωστόσο, κατά παρέκκλιση των διατάξεων της παραγράφου 2, τα αυγά της
           κατηγορίας Α, τα οποία δεν ανταποκρίνονται πλέον στα χαρακτηριστικά που
           ορίζονται για την κατηγορία αυτή, µπορούν να διατίθενται απευθείας στις
           αναγνωρισµένες βιοµηχανίες εδώδιµων προϊόντων, σύµφωνα µε την οδηγία
           89/437/ΕΟΚ καθώς και στις βιοµηχανίες που δεν παράγουν εδώδιµα προϊόντα,
           χωρίς τις ενδείξεις που αναφέρονται στην παράγραφο 2, υπό τον όρο ότι στη
                                          5
 ---pagebreak---         συσκευασία τους υπάρχει ετικέτα στην οποία αναφέρεται σαφώς ο προορισµός
        τους.»
4) Στο άρθρο 10 η παράγραφος 1 τροποποιείται ως εξής:
   –    τα σηµεία ε) και στ) αντικαθίστανται από τα ακόλουθα σηµεία ε), στ):
        «ε)   την ηµεροµηνία ελάχιστης διατηρησιµότητας που ακολουθείται από τις
              κατάλληλες συστάσεις αποθήκευσης για τα αυγά της κατηγορίας Α και
              την ηµεροµηνία συσκευασίας για τα αυγά της κατηγορίας Β·
        στ) την ένδειξη όσον αφορά τους όρους της ψύξης ή της µεθόδου
              διατήρησης, σε µη κωδικοποιηµένη µορφή, προκειµένου για τα αυγά της
              κατηγορίας Β»,
   –    προστίθεται το ακόλουθο σηµείο ζ):
        «ζ)   ο τρόπος εκτροφής για τα αυγά της κατηγορίας Α. Η ένδειξη αυτή πρέπει
              να χρησιµοποιείται σύµφωνα µε κανόνες που θα καθοριστούν σύµφωνα
              µε τη διαδικασία που προβλέπεται στο άρθρο 17 του κανονισµού (ΕΟΚ)
              αριθ. 2771/75.»
5) Η παράγραφος 3 του άρθρου 10 αντικαθίσταται από την εξής:
   «3.  Οι συµπληρωµατικές ηµεροµηνίες και οι ενδείξεις που τηρούν την προέλευση
        των αυγών µπορούν να χρησιµοποιούνται µόνο σύµφωνα µε τους κανόνες που
        καθορίζονται µε τη διαδικασία του άρθρου 17 του κανονισµού (ΕΟΚ) αριθ.
        2771/75. Οι εν λόγω κανόνες καθορίζουν κυρίως τα κριτήρια που αφορούν την
        προέλευση των αυγών.
        Ωστόσο, σε περίπτωση που η χρήση των ενδείξεων σχετικά µε την προέλευση
        των αυγών έχει δυσµενείς συνέπειες για την καλή λειτουργία της κοινοτικής
        αγοράς ή αν προκύψουν σοβαρές δυσκολίες όσον αφορά τον έλεγχο της
        χρησιµοποίησης των ενδείξεων αυτών και την αποτελεσµατικότητά του, η
        Επιτροπή, µε την ίδια διαδικασία, µπορεί να αναστέλλει τη χρησιµοποίηση των
        εν λόγω ενδείξεων.
        Ωστόσο, σε περίπτωση που µεγάλες συσκευασίες εµπεριέχουν µικρές
        συσκευασίες ή αυγά που φέρουν οποιαδήποτε ένδειξη σχετική µε την
        προέλευση, η ένδειξη αυτή πρέπει να αναγράφεται και στις µεγάλες
        συσκευασίες.»
6) Στο άρθρο 15, σηµείο β) προστίθεται το ακόλουθο σηµείο ζζ):
   «ζζ) Ο τρόπος εκτροφής για τα αυγά της κατηγορίας Α που αναφέρεται στο
        άρθρο 10 παράγραφος 1 σηµείο ζ), ή µία από τις εξής ενδείξεις: «µη
        καθορισµένος τρόπος εκτροφής», «καταγωγή: µη κοινοτική» ή χώρα
        καταγωγής.»
                                       6
 ---pagebreak---                                         Άρθρο 2
Σύµφωνα µε τη διαδικασία που προβλέπεται στο άρθρο      17  του κανονισµού (ΕΟΚ) αριθ.
2771/75, η Επιτροπή εγκρίνει:
–       τα απαραίτητα µέτρα για να διευκολυνθεί το πέρασµα προς τις διατάξεις του
        παρόντος κανονισµού,
–       τα απαραίτητα µέτρα για να επιλυθούν ειδικά πρακτικά προβλήµατα. Τα µέτρα αυτά,
        εάν είναι δεόντως αιτιολογηµένα, µπορούν να παρεκκλίνουν από ορισµένες
        διατάξεις του παρόντος κανονισµού.
                                        Άρθρο 3
Ο παρών κανονισµός αρχίζει να ισχύει την ηµέρα της δηµοσίευσής του στην Επίσηµη
Εφηµερίδα των Ευρωπαϊκών Κοινοτήτων
Ο παρών κανονισµός εφαρµόζεται από την 1η Ιανουαρίου 2001.
Ο παρών κανονισµός είναι δεσµευτικός ως προς όλα τα µέρη του και ισχύει άµεσα σε κάθε
κράτος µέλος.
Βρυξέλλες,
                                         Για το Συµβούλιο
                                         Ο Πρόεδρος
                                           7